

**ประกาศองค์การบริหารส่วนตำบลหินดาด**

**เรื่อง ข้อบัญญัติงบประมาณรายจ่าย ประจำปีงบประมาณ พ.ศ. ๒๕๖๐**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

ตามที่ ผู้บริหารองค์การบริหารส่วนตำบลหินดาด ได้เสนอร่างข้อบัญญัติงบประมาณรายจ่ายประจำปีงบประมาณ พ.ศ. ๒๕๖๐ ต่อสภาองค์การบริหารส่วนตำบลหินดาด ในการประชุมสมัยสามัญ สมัยที่ ๓ ครั้งที่ ๑ / ๒๕๕๙ เมื่อวันที่ ๑๐ สิงหาคม ๒๕๕๙ และสภาองค์การบริหารส่วนตำบลหินดาด ได้มีมติให้ความเห็นชอบร่างข้อบัญญัติงบประมาณรายจ่ายประจำปีงบประมาณ พ.ศ. ๒๕๖๐ ในคราวประชุมสภาสมัยสามัญ สมัยที่ ๓ ครั้งที่ ๒ / ๒๕๕๙ เมื่อวันที่ ๒๒ เดือน สิงหาคม พ.ศ. ๒๕๕๙ เรียบร้อยแล้ว

ในการนี้ องค์การบริหารส่วนตำบลหินดาด โดยประธานสภาองค์การบริหารส่วนตำบลหินดาด จึงได้เสนอร่างข้อบัญญัติงบประมาณรายจ่าย ประจำปีงบประมาณ พ.ศ. ๒๕๖๐ ต่อนายอำเภอด่านขุนทด และได้พิจารณาลงนามอนุมัติในร่างข้อบัญญัติฯ ดังกล่าวแล้ว เมื่อวันที่ ๕ เดือน กันยายน พ.ศ.๒๕๕๙ ดังนั้น อาศัยอำนาจตามระเบียบกระทรวงมหาดไทย ว่าด้วยวิธีงบประมาณขององค์กรปกครองส่วนท้องถิ่น พ.ศ. ๒๕๔๑ แก้ไขเพิ่มเติมถึง (ฉบับที่ ๓) พ.ศ.๒๕๔๓ ข้อ ๓๙ องค์การบริหารส่วนตำบลหินดาด ขอประกาศใช้ข้อบัญญัติงบประมาณรายจ่าย ประจำปี พ.ศ. ๒๕๖๐ จึงประกาศให้ทราบโดยทั่วกัน

 ทั้งนี้ ตั้งแต่วันที่ ๑ เดือน ตุลาคม พ.ศ. ๒๕๕๙ เป็นต้นไป

 ประกาศ ณ วันที่ ๗ เดือน กันยายน พ.ศ. ๒๕๕๙

(นายประพันธ์ เชาวน์ดี)

นายกองค์การบริหารส่วนตำบลหินดาด